text: Vadehavsfest på Schackenborg Slot
  11 juli 2014 kl. 09.01
  At vadehavet er udpeget som verdensarv festligholdes på Schackenborg Slot.
  100 gæster fra ind- og udland er inviteret til Schackenborg Slot for at markere, at UNESCO har optaget Vadehavet på sin liste over verdensarv.
  Prins Joachim og Prinsesse Marie er sammen med miljøminister Kirsten Brosbøl værter for højtideligheden.
  Vadehavet strækker sig som et ca. 500 km langt bånd fra Blåvandshuk i Danmark gennem Tyskland til Den Helder i Holland.
  Vadehavet er et af verdens ti vigtigste levesteder for vandfugle og en uundværlig rasteplads for fugle på træk. Vadehavet er også opvækstområde for mange fiskearter.
  Receptionen afholdes den 4. august.
  